Source: http://docplayer.fi/725268-Kayttaja-verkossa-kunnat-ja-laajakaistaiset-liityntayhteydet.html
Timestamp: 2017-10-24 04:31:13+00:00
Document Index: 18538282

Matched Legal Cases: ['KKO ', 'KKO ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Käyttäjä verkossa Kunnat ja laajakaistaiset liityntäyhteydet - PDF
Käyttäjä verkossa Kunnat ja laajakaistaiset liityntäyhteydet
Download "Käyttäjä verkossa Kunnat ja laajakaistaiset liityntäyhteydet"
1 LIIKENNE- JA VIESTINTÄMINISTERIÖN JULKAISUJA 10/2003 /V Käyttäjä verkossa Kunnat ja laajakaistaiset liityntäyhteydet Liikenne- ja viestintäministeriö Helsinki, 2003
2 ESIPUHE Liikenne- ja viestintäministeriö käynnisti laajakaistasta keväällä 2002 viisiosaisen tutkimussarjan, jossa on selvitetty laajakaistapalvelujen saatavuutta käyttäjän näkökulmasta. Tutkimuksen neljäs osa on ilmestynyt. Tutkimuksessa on selvitetty miten kunnat tai seudun kunnat ovat hyödyntäneet ja tukeneet kuluttajien ja käyttäjien mahdollisuuksia saada käyttöönsä ja käyttää laajakaistaisia liityntäyhteyksiä yleisesti ja laaja-alaisesti Suomessa. Tutkimuksessa on haastateltu seitsemän kuntaa tai seutua sekä neljä kiinteistötoimialalla toimivaa järjestöä tai yritystä. Tutkimus kuvastaa selvää tarvetta niin tarjonnan kuin kysynnänkin lisäämiselle sekä kuntien, kuntainliittojen ja teleyritysten väliselle yhteistyölle. Käyttäjien tietous verkkojen käytön mahdollisuuksista on hyvinkin erilainen ja vaatii oppimista sekä yhteiskunnan viisasta vastaantuloa, jotta uudesta teknologiasta saadaan kaikki hyöty irti. Tutkimuksen tekijänä on ollut Aglia Tau Oy liikenne- ja viestintäministeriön toimeksiannosta. Tutkimuksen vastuullisena on toiminut Jyrki Etelämäki. Helsingissä helmikuussa 2003 Kari T. Ojala
3 2 Sisällysluettelo 1. TUTKIMUKSEN TAVOITTEET JA SUORITUSTAPA...3 TAVOITTEET JA TAUSTAT...3 TARKASTELUN NÄKÖKULMAT...3 HAASTATTELUT...3 LAAJAKAISTAISET YHTEYDET - MÄÄRITTELYÄ TARPEET JA ODOTUKSET LAAJAKAISTAYHTEYKSILLE TARPEET JA ODOTUKSET KEHITTYVÄT YHTEYKSIEN SAATAVUUDEN MERKITYS KASVAA UUDELLA TEKNIIKALLA KILPAILUA LAAJAKAISTAYHTEYKSIIN YHTEYKSIEN KÄYTETTÄVYYS YHÄ TÄRKEÄMPÄÄ KIINTEISTÖJEN TIETOVERKOT JA TALOTEKNOLOGIA KEHITTYVÄT AVOIMUUDEN PERIAATE TIETOVERKKOJA KEHITETTÄESSÄ KEHITTYVÄT VERKKOPALVELUT VAATIVAT LAAJAKAISTAA LAAJAKAISTAYHTEYKSILLÄ KILPAILUKYKYÄ KÄYTTÄJIEN VALMIUDET JA TUKI KANSALAISTEN TIETOYHTEISKUNTA TOTEUTUNEET TOIMENPITEET SEUTUVERKOT KUNTIEN ALUEELLISET RATKAISUT ALUEVERKKO - CASE HELSINGIN ARABIANRANTA TALOYHTIÖVERKKO - CASE NETTIMAUNULA SUUNNITTELUN OHJEISTUS JA TIEDOTTAMINEN YHTEISTOIMINTA JA VAIKUTTAMINEN HAASTATTELUISSA EHDOTETUT TOIMENPITEET PILOTTIKOHTEIDEN LISÄÄMINEN TOIMINTAMALLI LAAJAKAISTAYHTEYKSIEN SAATAVUUDEN PARANTAMISEKSI LAAJAKAISTAYHTEYKSIEN SAATAVUUS PAREMMAKSI UUDELLA TEKNIIKALLA PAREMPAA PALVELUA KÄYTTÄJILLE YHTEISTOIMINTAA JA AVOINTA KESKUSTELUA HYÖDYLLISTEN PALVELUJEN LISÄÄMINEN KÄYTTÄJIEN VALMIUKSIEN PARANTAMINEN VERKON AVOIMUUS JA VASTUIDEN SELKEYS AVAINASEMAT ERI OSAPUOLTEN ROOLIT ESTEET JA HIDASTEET TOIMENPITEILLE JA NIIDEN VAIKUTUKSILLE KANNATTAVUUS KEHITYKSEN HITAUS TIETOKONE ON KALLIS JA VAIKEA LAITE VERKKOPALVELUKULTTUURIN KEHITTYMINEN JA SEN OPPIMINEN YHTEENVETO...31
4 3 1. Tutkimuksen tavoitteet ja suoritustapa Tavoitteet ja taustat Tällä tutkimuksella on tarkoitus selvittää, miten kunnat tai seudun kunnat ovat hyödyntäneet ja tukeneet kuluttajien ja käyttäjien mahdollisuuksia saada käyttöönsä ja käyttää laajakaistaisia liityntäyhteyksiä yleisesti ja laaja-alaisesti Suomessa. Tavoitteena on kerätä monipuolisesti tietoa tehdyistä ja tarvittavista toimenpiteistä ja ratkaisuista sekä selvittää esteet ja hidasteet toimenpiteille ja niiden vaikutuksille. Tutkimus perustuu haastatteluihin. Haastatteluilla koottiin aiheeseen liittyvää tietoa kuntien ja seutujen tekemistä tai suunnittelemista toimista ja ratkaisuista sekä kokemuksista. Kuntien ja seutujen lisäksi haastateltiin myös muita osapuolia, jotka ovat vaikuttamassa meneillään olevaan kehitykseen. Tutkimuksen käytännön toteuttajana toimi Aglia Tau Consulting Oy:n, joka on yksityinen riippumaton liikkeenjohdon konsulttitoimisto. Tutkimus perustuu osaltaan JUHTA:lle lokakuussa 2001 tehtyyn tutkimukseen Seutuverkot 2001", jossa tarkasteltiin alueellisten verkkojen kehittämistilannetta ja laajakaistayhteyksien saatavuutta seuduilla. Tutkimuksessa haastateltiin 14 seutua ja seutuverkon edustajaa. Tutkimus on jatkoa ja täydentää Liikenne- ja viestintäministeriölle syksyllä 2002 valmistunutta tutkimusta "Laajakaistayhteydet kuluttajan ja käyttäjän näkökulmasta", jossa tarkasteltiin laajakaistayhteyksien saatavuutta ja käytettävyyttä. Tarkastelun näkökulmat Liityntäyhteydet Internetiin mahdollistavat käyttäjille ja kuluttajille verkon palvelujen käytön. Liityntäyhteyksien tarkasteluun kytkeytyvät tämän mukaisesti verkon palvelutarjonta, kuluttajien ja käyttäjien valmiudet päästä verkkoon ja käyttää verkon palveluja sekä käyttäjien tukipalvelut. Koska tämän tutkimuksen kohteena ovat laajakaistaiset liityntäyhteydet, tarkastellaan verkon palveluihin sekä kuluttajien ja käyttäjien valmiuksiin ja tukipalveluihin liittyviä toimenpiteitä niiltä osin kuin ne ovat edellytyksiä tai ehtoja liityntäpalvelujen käytölle. Haastattelut Tutkimuksen haastatteluotos käsitti 13 seutua tai kuntaa, joista 7 osallistui tutkimukseen. Muita osapuolia haastateltiin lisäksi 4. Seuraavassa luettelossa on aakkosjärjestyksessä haastatellut seudut tai kunnat sekä niiden jälkeen haastatellut muut osapuolet. Seudut tai kunnat:
5 4 Etelä-Karjalan maakunnan alueverkko ekarjala Forssan seutu Helsingin kaupunki HKR-Rakennuttaja: case Arabianranta Kainuun maakunnan alueverkko Nettimaunula projekti Saarijärven seutu Virrat (Ylä-Pirkanmaa) Muut osapuolet, kiinteistöalalla toimivat: Suomen toimitila- ja rakennuttajaliitto RAKLI ry Suomen Kiinteistöliitto ry Suomen Sähkö ja teleurakoitsijaliitto STUL ry YIT-Yhtymä Oyj Haastatteluaineistona hyödynnettiin myös tutkimuksen "Laajakaistayhteydet kuluttajan ja käyttäjän näkökulmasta" kesällä 2002 tehtyjä haastatteluja, joihin osallistui seudullisia organisaatioita ja palvelujen tuottajaorganisaatioita. Haastateltavilta kysyttiin tarvittavia ja tehtyjä toimenpiteitä, joilla voidaan lisätä kuluttajien ja käyttäjien mahdollisuuksia saada käyttöönsä ja käyttää laajakaistaisia liityntäyhteyksiä. Kainuun maakunnan alueverkko, Nettimaunula projekti, Sähkö ja teleurakoitsijaliitto STUL osallistuivat molempiin tutkimuksiin ja näiden lisäksi osallistuivat seuraavat: Seudulliset organisaatiot: Hämeen tietotekniikkakeskus Oppiva Vaara-Karjala kansalaisverkkoprojekti Suupohjan rannikkoalueverkko Valtakunnallisia etujärjestöjä ja palvelujen tuottajia: Maa- ja metsätaloustuottajain Keskusliitto MTK (kaksi haastattelua) Nordea Sisäasiainministeriö/Pelastustoimi Suomen Ammattiliittojen Keskusjärjestö SAK Suomen Posti Tutkimukseen osallistui täten varsin laajasti kuntia ja seudullisia organisaatioita sekä näiden lisäksi muina osapuolina kiinteistöalan edustajia, etujärjestöjä ja palvelun tuottajia. Laajakaistaiset yhteydet - määrittelyä Laajakaistayhteyksillä tarkoitetaan tässä tutkimuksessa Internet-liityntäyhteyksiä eli käyttäjän luona sijaitsevaa laitetta, esimerkiksi ADSL-reititintä, ja siitä lähtevää yhteyttä johonkin runkoverkon tai muun Internetin solmupisteeseen. Laajakaistalla tarkoitetaan käyttäjille tarjottavia nopeita (yli 256 kbit/s) liityntäyhteyksiä Internetiin. Eri liityntätekniikoita ja niiden erityispiirteitä ei tutkimuksessa käsitellä.
6 5 2. Tarpeet ja odotukset laajakaistayhteyksille 2.1 Tarpeet ja odotukset kehittyvät Käyttäjien tarpeet ja odotukset kohdistuvat tietoverkon palveluihin, joita verkon käyttöliittymän kautta on saatavilla. Yhteydet verkkoon ovat edellytys palvelujen käytölle, samoin käyttäjän valmiudet ja mahdollisuudet hyödyntää verkon palveluja. Yhteyksillä sinänsä ei ole merkitystä, jos kiinnostavia palveluja ei ole tarjolla tai muut edellytykset palvelujen käyttöön puuttuvat. Edellytyksistä tärkeimmät ovat palvelujen käyttöliittymänä toimiva tietokone ja käyttäjän osaaminen. Ääripäissä osaamisessa ovat tottunut nettikansalainen ja tietokonetta käyttämätön kansalainen. Verkon palvelujen käyttäminen on kulttuurikysymys. Kulttuurin kehittyminen ja oppiminen vie aikaa. Yhteyden helppokäyttöisyys on merkittävä verkkopalvelujen käyttöä edistävä tekijä. Laajakaistaan liittyy useita modeemi- ja ISDN-yhteyksistä poikkeavia käyttömukavuutta parantavia ominaisuuksia, joita ovat jatkuvasti käytettävissä oleva yhteys, yhteyden suurempi nopeus sekä yhteyden käyttömäärästä riippumaton kiinteä hinnoittelu. Laajakaistayhteyksiä kuluttajan ja käyttäjän kannalta on tarkasteltu perusteellisemmin tutkimuksessa "Laajakaistayhteydet kuluttajan ja käyttäjän näkökulmasta", LVM:n julkaisu 43/2002. Yhteystarpeille lähtökohtana ovat modeemi- ja ISDN-tasoiset liityntäyhteydet, jotka toimivat lähes puhelinverkon laajuisesti. Nykyisin verkon palveluja käytetään laajasti modeemi- ja ISDN-yhteyksillä. Kuitenkin monet palvelut tarvitsevat nopeita yhteyksiä toimiakseen käyttäjäystävällisesti. Suurin osa käyttäjistä pärjää nyt hyvin 256 kbit/s -nopeuden liittymällä, mutta monet haastatelluista pitävät todellisena laajakaistana vasta nopeudeltaan yli 5 Mbit/s yhteyksiä, jotka mahdollistavat myös elävän kuvan välittämisen. Käyttömukavuutensa vuoksi laajakaistayhteydet ovat ratkaisevan tärkeät verkon käytön edistämisessä. Kansalaiset ovat vasta oppimassa verkkopalvelujen käyttäjiksi. Monelle ei ole vielä selvää, mihin esimerkiksi ADSL-liittymää tarvitaan. Tietojen ja taitojen kasvaessa tarpeetkin muuttuvat. Yritykset osaavat käyttää laajakaistan tuomia palveluja ja osaavat vaatia niitä. Sen sijaan pienemmät ja paikallisemmat yrityksetkään eivät ole kovin tietoisia laajakaistaisuuden tuomista eduista. Kuntien sisällä alueverkon laajakaistaisuus näyttää olevan ehdoton edellytys palvelujen järjestämiselle. Kuntakeskusten ja kuntien väliset runkoverkot mahdollistavat yhteisessä verkossa toimimisen ja esimerkiksi yhteisten ohjelmien käytön. 2.2 Yhteyksien saatavuuden merkitys kasvaa Laajakaistayhteyksien ja telepalvelujen alueellista saatavuutta on tutkittu liikenne- ja viestintäministeriön aikaisemmissa selvityksissä Laajakaistapalvelujen alueellinen saatavuus, LVM:n julkaisu 39/2002 ja Kotitalouksien telepalveluiden alueellinen saatavuus, LVM:n julkaisu 5/2002. Tässä tutkimuksessa ja "Laajakaistayhteydet kuluttajan ja käyttäjän näkökulmasta" -tutkimuksessa liityntäyhteyksiä on tutkittu haastatteluin. Haastattelut täydentävät aikaisempien tutkimusten tuloksia.
7 6 Haastattelujen perusteella liityntäyhteyksien saatavuus vaihtelee. Modeemiyhteydet ovat saatavilla puhelinverkon laajuisesti, ISDN-yhteydet jo rajoitetummin. ADSLyhteydet ovat saatavilla kuntakeskuksissa ja muut laajakaistaiset yhteystekniikat rajoitetuilla alueilla. Joillakin alueilla ainoa vaihtoehto on modeemiyhteys, jossa kovin suuret liikennöintinopeudet eivät tule kyseeseen puhelinverkon laadun vuoksi. ADSLyhteydet ovat saatavilla kaikissa kunnissa, mutta käytännössä tällä hetkellä vain keskustaajamissa, kuntakeskusten ulkopuolella saatavuus on yleisesti huono. Aikaisempien tutkimusten mukaan ADSL-yhteys on tällä hetkellä saatavissa noin puolelle Suomen kotitalouksista; lääni- ja maakuntakohtaisesti eroja ei juurikaan ole. Kaapelimodeemipalvelu on saatavissa vasta noin kolmellakymmenellä paikkakunnalla eri puolilla Suomea. WLAN-palvelun saatavuus on vielä erittäin heikko. Haastatellut esittivät seuraavia laajakaistaisiin liityntäyhteyksiin liittyviä tarpeita ja perusteluja: Haja-asutusalueilla ja kylissä yhteydet ovat yhä enemmän edellytys näiden alueiden elinkelpoisuudelle. Monen kaupungin tai kunnan haja-asutusalue on laaja ja kylärakenne on hajanainen. Jotta kylät voidaan pitää asuttuina, on tärkeää, että asukkaille tarjotaan samat palvelut kuin keskustaajamassa ja mahdollistetaan esimerkiksi työskentely verkon kautta. Yhteyksien merkitys on suuri pitkien etäisyyksien maakunnissa. Tulevaisuudessa laajakaistayhteyksien merkitys vain kasvaa. Maakuntiin tarvitaan ADSL-yhteyksien parempaa ja laajempaa tarjontaa sekä yrityksille että kotitalouksille. Ei riitä, että ADSL-yhteydet on saatavilla vain kuntakeskuksissa. Lisäksi tarvitaan kilpailua. Yhteyksien saatavuus on maakunnan kehittymisen kannalta keskeinen asia. Kilpailulla tavoitellaan edullisempaa hintaa ja lisäksi aitoa mahdollisuutta vaihtaa operaattoria myöhemmin ilman kohtuuttomia vaihtokustannuksia. Vapaa-ajan asukkaat ovat tiedustelleet mahdollisuutta laajakaistaliittymään työn vuoksi. Monet kaupungit ja kunnat lähtevätkin siitä, että vapaa-ajan asukkaat siirtyisivät asumaan paikkakunnalle mahdollisimman suureksi osaksi vuotta. Etätyön laajenemisen edellytyksenä jatkossa voi olla laajakaistaisuuden tarjoaminen mm. ranta-asemakaava-alueille. Toisaalta vapaa-ajan asutus on sijoittumassa yhä enemmän niin, että taloudellisesti on vaikea tällä hetkellä perustella laajakaistaliittymien tarjoamista ao. alueille. Varsinaista laajakaistaliittymää (yli 5 Mbit/s) ei maakunnassa ole tarjolla siedettävään hintaan kotitalouksille eikä pienyrityksille. Kuntakeskuksissa tarjolla olevat laajakaistayhteydet 256 kbit/s eivät riitä. Päämääränä pitää olla nopeampien yli 5Mbit/s yhteyksien saatavuus kotitalouksille ja yrityksille. Liityntäyhteyden tulisi olla henkilö- tai perhekohtainen. Tulevaisuudessa kansalainen tarvitsee oman laajakaistayhteyden, vähintään 1 Mbit/s. Liittymän pitäisi kulkea "taskussa" kuten matkapuhelin eli liittymän tulisi olla sellainen, joka on paikasta riippumaton ja kulkee ihmisen mukana. Esimerkiksi matkaviestimissä on rajaton talletus- ja siirtokapasiteetti (kamera ym. varustus). Yhteyksistä ei saa asiallisia tarjouksia tai tarjouksista ei saa selkoa. Kunnon esitteet puuttuvat, ei tiedetä mitä tarjotaan ja mitä on tulossa, mitä hinta sisältää, vastuut ovat epäselvät. Käyttäjien mahdollisuudet näiden vaatimiseksi ovat vähäiset. Tarvitaan toimiva yhteys, joka on helppo hankkia. Hinnoittelu tulisi saada kohtuulliseksi. Koska tarjontaa tulisi laajentaa kaikkialle, on uhkana kuitenkin liittymähintojen ja käytön kustannusten kasvu.
8 7 2.3 Uudella tekniikalla kilpailua laajakaistayhteyksiin Haastatteluissa esitettiin tarjonnan ja kilpailun laajentamista, jopa kilpailun ulottamista jokaiseen kolkkaan Suomessa. Yleisesti tuotiin esiin, että kilpailu ei toimi. Jos ei ole tarjontaa ollenkaan, kuten laajakaistayhteyksissä usein on tilanne tai tarjoajia on vain yksi, ei luonnollisesti ole kilpailuakaan. Kannattavuusrajoilla olevilla kysyntäalueilla ei synny kilpailua, joka alentaisi liityntäkustannuksia käyttäjille. Vaarana on tilanne, jossa kaikki keskenään kilpailevat liityntäyhteyksien tarjoajat tekevät tappiota. Käytännössä kilpailua on vain suurissa asutuskeskuksissa, joissa kysyntää ja käyttäjiä on paljon ja joissa useamman tarjoajan on mahdollista toimia kannattavasti. Haastattelujen perusteella tekniikan kehittymisen odotetaan laajentavan liityntäyhteyksien tarjontaa ja tuovan myös kilpailua. 2.4 Yhteyksien käytettävyys yhä tärkeämpää Käytettävyyteen liitettiin seuraavia vaatimuksia: Operaattorin verkossa pitää olla riittävästi kapasiteettia niin, että liikennevirta pääsee läpi. Vaarana on verkon kapasiteetin ylimyynti eli tilanne, jossa ensin kaikille riittää kapasiteettiä, mutta käyttäjämäärän kasvaessa liikennenopeus putoaa. Yhteyden pitää olla jatkuvasti ja helposti käytettävissä ja yhteyden todellisen nopeuden pitää vastata käyttäjän ostamaa sovittua nopeutta. Hinnan kohtuullisuus ja hintatason hallinta ovat tärkeät, erityyppiset käyttäjät pitää ottaa huomioon yhteyden hinnoittelussa. Tietoturva ja sen hallinta ovat tärkeitä ja kuuluvat käytettävyyteen. Yhteyden tulisi olla käytettävissä töissä, vapaa-aikana, lomalla ja muualla. Yhteystarpeet muodostuvat käyttäjän roolin mukaan paikasta riippumatta. Roolit vaihtuvat nopeasti, minkä seurauksena myös tarpeet vaihtuvat. Käytännössä tämä merkitsee esimerkiksi matkaviestintyyppisesti käytettävää yhteyttä. 2.5 Kiinteistöjen tietoverkot ja taloteknologia kehittyvät Rakennetuissa asuinkiinteistöissä verkot ovat eri-ikäisiä, erikuntoisia ja erikokoisia. Vanhalla tekniikalla ei voida taata "maantietä" verkkoihin. Nykyiset johdot eivät sinänsä ole esteenä, mutta ongelmia voivat aiheuttaa mm. seuraavat vaatimukset, erityisesti pitkällä tähtäimellä: tietoturvallisuus, lähiverkkotekniikan soveltaminen, verkon hallinta, verkon dokumentaatio ja ammattiosaaminen kiinteistön tietoverkon kehittämisessä. Laajakaistayhteydet eivät ole ainoa syy kiinteistön tietoverkon ajanmukaistamiselle, lisäksi on antenniverkko ja digi-tv vaatimuksineen. Tiivistetysti voidaan sanoa, että heikkovirtaverkot yhdistyvät. Palveluista on tullut kilpailuvaltti: pitää olla yhteydet ja palveluja. Taloteknologia on kehittymässä ja lisää palveluja on tulossa. Talotekniikan kehittyminen tulee pitkälti tieto-, viestintä-, anturi- ja automaatioteknologian kehittymisen kautta. Teknologia su-
9 8 lautuu rakennuksiin, tiloihin ja palveluihin ja tekniikka kykenee tuottamaan raportointia näistä. Kiinteistön tietoverkon avulla mahdollistetaan kiinteistönhoidon nykyaikaiset palvelut ja niiden järjestäminen sekä huoneistokohtaiset valmiudet asukkaille. Huoneisto on itsenäinen yksikkö kiinteistössä, jossa taloyhtiön tehtävänä on mahdollistaa huoneistoille nykyaikaista asumistasoa vastaavat palvelut. Huoneisto on itsenäinen yksikkö myös tietoturvan suhteen. Kiinteistöverkkoasiaa ja palvelujen kehittämistä tulisi miettiä kiinteistön hoidon ja asukkaan kannalta. Näkemyksiä siitä, miten kiinteistöjen tietoverkkoja tulisi kehittää, on kerrottu lyhyesti seuraavassa kohdassa. 2.6 Avoimuuden periaate tietoverkkoja kehitettäessä Asuinkiinteistöjen tietoverkkojen kehittämiseksi on laadittu tietoverkko-opas (Asuinkiinteistöjen tietoverkko-opas, kustantaja Sähköinfo Oy, 2001). Keskeisenä asiana oppaassa on verkon avoimuus. Verkon avoimuuden periaate antaa taloyhtiöille ja asukkaille mahdollisuuden kilpailuttaa teleurakoitsijoita ja viestintäpalvelujen tarjoajia. Tämä mahdollistaa teknisesti ja taloudellisesti optimaalisen verkko- ja palveluratkaisun niin taloyhtiön kuin jokaisen asukkaankin kannalta. Verkon avoimuus sisältää kolme näkökohtaa: Taloyhtiön tulee voida valita valtuutettu (Viestintäviraston valtuuttama) teleurakoitsija, joka rakentaa ja ylläpitää verkon. Asukkaan tulee voida valita viestintäpalvelun tarjoaja useamman tarjoajan joukosta. Tällöin esimerkiksi jopa samassa perheessä voi olla eri Internetpalvelun tarjoajien asiakkaita. Verkon tulee olla riippumaton siitä liityntätekniikasta, jolla kiinteistö liittyy laajakaistaisiin Internet-palveluihin tai digi-tv palveluihin. Viestintäpalvelujen tarjoaja voi samalla tarjota myös liityntätekniikan eli toimia verkkopalvelun tarjoajana, mutta verkkopalvelun tarjoaja voi olla myös eri kuin viestintäpalvelun tarjoaja. Verkon hallinnan, avoimuuden ja tietoturvan kannalta on tärkeää määritellä verkon rajapinnat. Tieto- ja antenniverkkojen omistusoikeuden rajapintojen määrittäminen on tärkeää, jotta voidaan tietää kenellä on oikeus päättää muutoksista ja lisäyksistä verkkoon tai sen osiin. Mitä laajemmin kiinteistönomistaja voi pitää omistuksen ja määräysvallan kiinteistön verkostoissa, sitä enemmän avoimuutta ja muun muassa kilpailumahdollisuuksia on tulevaisuudessa. Kiinteistönomistajan ja verkon avoimuuden kannalta parasta olisikin, jos rakennuksen sisäisen verkon omistusoikeus vahvistinkaappeineen kuluisi kiinteistölle. Vaatimuksena tällöin on, että kiinteistön on itse huolehdittava verkon ja laitteiden pitämisestä ajan tasalla, mikä edellyttää asiantuntemusta ja ajankäyttöä. 2.7 Kehittyvät verkkopalvelut vaativat laajakaistaa Tarvitaan lisää tarjontaa käyttäjiä kiinnostavista verkkopalveluista ja niille kysyntää. Palvelujen kysyntä on luonnollisesti edellytys liityntäyhteyksille ja niiden käytölle.
10 9 Voidaan tietysti kysyä, onko verkottuminen itsetarkoitus. Verkottuminen on kuitenkin tosiasia. Kuntien alueverkkoprojekteissa on kehitetty sekä perusrakenteita että verkkopalveluja. Informaatioteknologiaan ja verkkopalvelujen kehittämiseen halutaan myös panostaa. Tätä varten pyritään kouluttamaan myös alan ammattilaisia. Verkkopalvelujen kehittyminen on luonut tai on luomassa uusia mahdollisuuksia palvelujen tuottamiseksi tai järjestämiseksi kunnissa. Kehittyvät verkkopalvelut vaativat laajakaistaa: Moni kunta haluaa tarjota palvelunsa verkossa. Tämä sisältyy kuntien visioihin, joiden mukaisesti on laadittu eritasoisia suunnitelmia tuleville vuosille. Julkisissa palveluissa tulee tapahtumaan vähitellen sama kuin pankkipalveluissa. Julkisten palveluorganisaatioiden on muutettava omaa toimintaansa, jotta se sopeutuisi verkossa toimimiseen. Erityisesti on tärkeää, että verkottuminen sekä parantaa että tehostaa palveluja. Verkkopalvelujen kehittämisessä on tärkeää alueellinen yhteistyö. Yhteistyössä on mahdollista kehittää verkon perusrakennetta ja palveluja sekä saavuttaa kustannussäästöjä. Tämä tiedostetaan kunnissa. Alueellisia seutuportaaleja tehdään kuntien yhteisinä kehittämisprojektina. Näissä selvitetään myös, mitä sähköisiä palveluja sijoitetaan sivuille. Tärkeää on, että koko alueen verkkopalvelut ja infrastruktuuri kehittyvät samassa tahdissa. Kehys- tai ympäryskunnat eivät saa joutua eri asemaan palveluiden tarjonnassa, mikä saattaa vaikuttaa esim. yritysten sijoittumispäätöksiin ja toisaalta vaikuttaa muuttoliikkeeseen. Kuntien verkkopalveluiden kehittämiseksi on luotu teknistä perustaa sekä on organisoitu yhteistoimintamalli, jonka mukaisesti palveluja kehitetään kuntien yhteisissä työryhmissä. Kehitetyt järjestelmäpalvelut ovat mahdollistaneet kuntien verkkopalveluiden sisältötuotannon kehittymisen. Alueverkon päälle voidaan rakentaa kuntien tietohuollon rationalisointia edistävät ratkaisut mm. operatiivisten järjestelmien yhdistämiset, kansalaisille ja pk-yrityksille keskustelukanavia, tietoym. palveluja. Seuraavaan on koottu tulevaisuudessa tarvittavia verkkopalveluja haastattelujen perusteella: Kunnan palvelutiski verkkoon. Tiedotus-, opastus-, ajanvaraus- jne. palveluita ja vuorovaikutteisia osallistumis- ja vaikuttamispalveluita. Julkishallinnon palveluita yhä laajemmin verkkoon. Verkkopalveluihin sisältyy yhä enemmän kuvamateriaalia ja liikkuvaa kuvaa. Lähes kaikkiin palveluihin voidaan liittää videokuvaa. Julkisissa palveluissa voidaan asioida enemmän kuvan ja äänen avulla. Esimerkiksi kaavoitusasioiden esittely, valtuuston kokouksien välittäminen kuntalaisille ja niin edelleen. Paikallisen sisällöntuotannon yksi muoto on tilaisuuksien ja kokousten videointi, jolloin myös ne, jotka eivät olleet paikalla voivat jälkikäteen tutustua tilaisuuden antiin. Ajanvietepalvelut ovat merkittävä osa. Nykyisin osa nuorista pelaa ja keskustelee verkossa. Tämä tuo toisaalta muun maailman lähemmäksi, virtuaalikylä ulottuu maailman ympäri. Verkkokauppa kehittyy ja lisääntyy vaikka hitaasti, vähintäänkin tuotteiden valinta verkon kautta lisääntyy.
11 10 Verkko-opetusta ollaan aloittamassa ja sen laajentaminen nähdään myös mahdolliseksi. Verkko-opetuksen avulla voidaan kaikkien oppilaitosten opetusta monipuolistaa. Kyläkouluilla voidaan antaa vieraan kielen opetusta jne. Sama koskee myös aikuisopetusta. Opetuksen järjestämiseen vieraalla kielellä on myös tarvetta, esimerkiksi opetuslainsäädäntö edellyttää opetusta maahanmuuttajien äidinkielellä, mikä on kallista järjestää varsinkin pienissä kunnissa. Vanhusten räätälöidyt paikalliset palvelut, esimerkiksi paikalliset elintarvikeliikkeet voisivat ryhtyä yhteistyöhön sosiaaliviraston ja vanhusten huollon kanssa. Tässä tarvitaan verkkopalvelujen lisäksi myös kuluttajajakeluun pystyviä kauppoja. Tietoverkot voivat toimia isännöinnin ja kiinteistöhuollon apuna. Paikallinen tietoverkko toimii alueellisen turvallisuuden kehittämisen apuna: Valvontakameroiden lisäksi yleistä näkyvyyttä, ihmisten kommentointi- ja reagointimahdollisuuksien parantamista, esimerkiksi netissä olevat karttapohjaiset "turvakartat", joihin asukkaat voivat merkitä vaarallisia ja turvattomia paikkoja. Myös kansalaisille uutistarjontaa videoituna, myöhemmin esim. elokuvat ym. video-on-demand tyyppiset palvelut ja Internet-tv. 2.8 Laajakaistayhteyksillä kilpailukykyä Laajakaistayhteyksien lisääminen koetaan tärkeäksi työpaikkojen ja kilpailukyvyn kannalta. Tarjonta tulisi laajentaa kaikkialle. Yhteydet yksin eivät tuo kilpailukykyä. Ne kuitenkin mahdollistavat verkon palvelujen käytön ja ovat näin ollen edellytys. Asiantilan parantamiseksi kunnat kaipaisivat valtion aktiivista otetta. Tulisi tehdä suunnitelmat kuituverkon kattavuuden parantamiseksi ja ns. viimeisen kilometrin ratkaisujen selvittämiseksi eri alueilla. Haastateltujen tiivistyksiä kilpailukyvystä ja yhteyksistä: Laajakaistaverkkojen avulla on mahdollisuus elinkeinoelämän ja yleisten elinmahdollisuuksien kohentumiseen maakunnissa. Tämä tuo alueellista itsenäisyyttä ja taloudellista vahvuutta. Yhteydet ovat välttämätön kilpailutekijä ja yhteyksien oletetaan olevan kunnossa. Laajakaistayhteydet ovat erityisesti tärkeät niille paikallisille yrityksille, jotka toimivat valtakunnallisesti esim. alihankkijoina. Verkkokaupan kehittyessä on mahdollista hajauttaa kaupan toimintoja kuntiin paikallisille yrityksille. Ammattitaitoisen työvoiman käyttöpiiriä voidaan laajentaa julkisissa palveluissa tietoverkon avulla, esimerkiksi erikoislääkäreiden palveluja voidaan tarjota pienilläkin terveysasemilla. 2.9 Käyttäjien valmiudet ja tuki Käyttöliittymä verkkoon sisältää työaseman oheislaitteineen, liityntäyhteydet, verkkopalvelut. Lähtökohtana on verkkotyöaseman hankittavuus ja helppokäyttöisyys. Tukipalveluita (mikrotukea) tarvitaan käyttöliittymän hallintaan eri tilanteissa. Omatoimi-
12 11 suus ja itseriittoisuus työaseman ja verkon hallinnassa edellyttävät erittäin hyviä perusvalmiuksia. Osa tukipalveluista voidaan toteuttaa etähuoltona. Verkkopalveluihin käytetty aika on kasvussa ja käyttäjissä on nuorten lisäksi yhä enemmän muita väestöryhmiä. Laajojen kansalaisryhmien saavuttamiseksi koulutus, opastus ja neuvonta ovat ehdottoman tärkeitä. Tiedon merkitys korostuu, tiedon käyttöön ja hyödyntämiseen tähtäävä kulttuurin muutos edellyttää koulutusta. Palvelujen kehittämisen rinnalla käyttäjillä täytyy olla tietoa ja taitoa käyttää näitä palveluja. Kaikilla ei ole varaa hankkia verkkotyöasemaa yhteyksineen. Toisaalta valmiuksia voi rajoittaa kiinnostuksen puute tai henkilökohtaiset rajoitteet työaseman käytölle Kansalaisten tietoyhteiskunta Tavallisen kansalaisen kannalta riittävän nopean ja edullisen kiinteähintaisen Internetyhteyden saatavuus on edellytys sille, että voidaan puhua suomalaisesta kansalaisten tietoyhteiskunnasta. Tämä on erään haastateltavan kiteytys, jonka voi myös yleistää haastattelujen perusteella. Tietoyhteiskunnan kehittymisen kannalta laajakaistalla nähtiin olevan seuraavia merkityksiä ja perusteluja: Kommunikaatioon oppiminen ja tottuminen tuo mukanaan palvelun laatua, turvallisuutta, etäpalveluja, kotona selviytymistä. Uuden viestintäinfran mukainen käyttöliittymä (verkkotyöasema) pitäisi saada mahdollisimman monelle. Verkossa toimiminen on kulttuurikysymys. Yhteyksien eli viestinnän ja yhteistyön merkitys kasvaa. Yhteydet vapauttavat resursseja ja ovat ekologinen investointi. Turhaa kulkemista voidaan välttää, esimerkiksi koetulokset netissä, patterien säädöt, pesukoneen yms. laitteen vianhoito. Myös kirjastojen palvelut, lippujen tilaaminen yms. ovat mahdollisia niin, että ei tarvitse odottaa paikan päällä. Hyötypotentiaali on suuri ja perustamisen kustannukset ovat helposti maksettu. Perusinvestointi työasemaan on euroa, joka on kuitenkin korkea hinta kansalaisen tai perheen kannalta. Haja-asutusalueilla yhteyksillä mahdollistetaan verkon palvelujen tasa-arvoinen saanti. Kun erilaisia palveluja viedään lisää verkkoon, laajakaistapalvelujen alueellinen saatavuus tulee yhä tärkeämmäksi. Eriarvoisuus kasvaa ellei saatavuus toteudu. Palveluja on yhteyksien puuttuessa tuotettava myös muilla tavoin kuin sähköisesti. Laajakaistayhteydet mahdollistavat paremmin työnjakoa maan sisällä. Erilaisia tuki-, neuvonta- ja tiedotuspalveluja on toteutettu, mutta myös muita liiketoimintojen tukitoimintoja voisi olla, esimerkiksi kirjanpito ja myös luova työ mm. graafinen suunnittelu. Jos kuntiin syntyisi vain muutamia tällaisia yrityksiä, niin laajakaistayhteydet olisi maksettu. Myös vapaa-ajan asuntoa voidaan käyttää työpisteenä ja aluekehitystä voitaisiin näin saada aikaan. Laajakaista antaa mahdollisuuksia kotimaiselle sisältötuotannolle (kotitaloudet ja it-toimiala).
13 12 3. Toteutuneet toimenpiteet Tässä kuvataan haastatteluissa kerrotut tärkeimmät toimenpiteet, joilla alueellista laajakaistatarjontaa on voitu parantaa. Toimenpiteet ovat kovin erilaisia ja useimmat ovat suuria kehittämiskokonaisuuksia, joilla välillisesti luodaan kysyntää laajakaistayhteyksille. Haastatteluissa monet totesivatkin, että suoria tukitoimia ei ole ollut käytettävissä kansalaisten laajakaistatarjonnan parantamiseksi. Hyötyjä, vaikutuksia ja kokemuksia tarkastellaan toimenpiteiden yhteydessä käyttäjien ja myös kunnan tai seudun kannalta. 3.1 Seutuverkot kuntien alueelliset ratkaisut Tutkimuksessa "Seutuverkot 2001" selvitettiin kuntien yhteistoiminnassa rakentamia alueellisia verkkoja ja yhteyksien saatavuutta seuduilla. Tehty tutkimus täydennettyinä nyt suoritetuilla haastatteluilla antaa hyvän pohjan tarkastella yhteyksiin ja niiden kehittämiseen liittyviä tehtyjä ja tarvittavia toimenpiteitä käyttäjien kannalta. Yleisesti verkkoja käytetään seudun kuntien sisäiseen yhteistyöhön, mutta niiden sisältö on laajentunut myös kattamaan alueen asukkaiden ja yritysten tarpeita. Useissa tapauksissa verkoista on jo muodostunut alueellinen palvelukokonaisuus, johon on koottu keskeiset alueella toimivat sähköiset palvelut. Kuntien muodostamat seudut muodostavat luonnollisen pohjan paikallisten Internet-palvelujen kehittämiselle, sillä ne ovat samalla myös fyysinen asiointialue. Alueellisten verkkojen rakentamisen lähtökohtina ovat olleet kuntien yleistehtävän mukaisesti toimiminen alueensa peruspalvelujen tuottajana sekä valtakunnalliset tietoyhteiskuntastrategiat. Jotkut kunnat ja seudut ovat katsoneet tietoverkon kuuluvan peruspalveluihin. Seudulliselle yhteistyölle verkkojen rakentamisessa on asetettu seuraavat tavoitteet: Seutuverkon runkoyhteydet Saada aikaan yhteistyöllä sellainen verkon perusrakenne ja palvelukokonaisuus, jota kunnat eivät yksin muuten saisi aikaan ja joka kiinnostaa kuntalaisia. Seudun kunnat ja kuntien alueet ovat tasa-arvoisia verkkopalveluitten saannissa, kun seutuverkko rakennetaan yhteiskunnallisena hankkeena eikä odoteta kaupallisten yhteyspalvelujen tuloa. Saada aikaan yhteistyöllä kustannussäästöjä kuntien hallinnossa säästämällä tietoliikennemenoissa, jakamalla osaamista ja työtehtäviä sekä käyttämällä yhteisiä tietojärjestelmiä. Seutuverkkojen rakentamisen eräänä suurena ongelmana pidetään nopeiden tietoliikenneyhteyksien saatavuutta. Tällaisia yhteyksiä tarvitaan seudun solmupisteiden välille, esimerkiksi liittämään kuntien toimipaikkoja toisiinsa. Yhteyksien tarjontaa pidetään puutteellisena, hinnoittelu koetaan yksipuoliseksi ja kalliiksi tai tarjottu tekniikka ei sovi seutuverkon kehittämissuunnitelmiin. Ongelmaa on ratkottu eri tavoin. Verkkoja on rakennettu omin voimin EU-rahoituksen tuella tai yhteistyössä tele-
14 13 operaattoreiden kanssa. Operaattoreilta hankitut yhteydet ovat joko pelkkiä vuokrattuja yhteyksiä tai yhteyspalveluja, joissa mukana on myös verkon aktiivilaitteet ja verkonhallinnan palveluja. Runkoyhteyksien saatavuus ei yksin selitä tehtyjä ratkaisuja, vaan kysymys on myös tietoisesta hankintastrategiasta. Seutujen tavoitteena on kaikkialla pitää runkoyhteydet kilpailuttamisen, kehittämisen ja teknisten valintojen kannalta omassa hallinnassa. Tämän tavoitteen saavuttamiseksi osa seuduista on päätynyt itse rakennettuun runkoverkkoon, kun taas toisilla seuduilla on haluttu ostaa yhteydet palveluna, jotta seutuverkon rakentaminen pääsisi nopeasti vauhtiin. Seutuverkko ja liityntäyhteydet Riittävän nopeiden liityntäyhteyksien saatavuus on keskeinen kysymys ennen kaikkea seutuverkkoa käyttävien kansalaisten ja pienten yritysten kannalta. Liityntäyhteydet ovat suurempi ongelma kuin runkoverkon yhteyksien saatavuus. Seutujen kesken ja seutujen sisällä on nyt suuria eroja siinä, millaisia yhteyksiä seutuverkkoon ja Internetiin on saatavissa. Suurin osa käyttäjistä tulee toimeen ISDN-tasoisella yhteydellä, mutta nopeampien yhteyksien tarve kasvaa vähitellen tietyissä käyttäjäryhmissä palvelujen kehittyessä. Suurten liitetiedostojen siirto on oltava mahdollista etätyötä tekeville henkilöille ja pienille yrityksille. Myös syrjäseuduille tarjottavat, neuvotteluyhteyksiin perustuvat palvelut kasvattavat nopeiden liityntäyhteyksien tarvetta tulevaisuudessa. Haastatteluissa esiin tuotuja alueverkkohankkeista saatuja kokemuksia hyödyistä ja vaikutuksista on kuvattu seuraavassa yhteyksien, verkkopalvelujen ja käyttäjien valmiuksien mukaisesti ryhmiteltyinä: Yhteyksien kehittäminen Tietomaakuntahankkeilla vaikutetaan operaattoreihin laajemman yhteystarjonnan aikaansaamiseksi kuntalaisille ja pienyrityksille. Yhteyksien toteutukset edellyttävät operaattoreiden investointipäätöksiä, joista paikalliset tietomaakuntahankkeet eivät voi päättää. Kuntien alueellinen runkoverkko (laajakaistaverkko) ei suoraan anna kuntalaisille mitään. Kuntien sisällä alueverkon laajakaistaisuus nähdään edellytyksenä palvelujen järjestämiselle. Vaaditaan lisää panostusta kuntalaisten tarvitsemiin verkkopalveluihin ja sisällön kehitystyöhön. Alueverkko on hyvä perusratkaisu ja alusta jatkotyölle. Kuntien rakentamien alueellisten runkoverkkojen seurauksena on voitu tarjota teleoperaattoreille runkoverkon kapasiteettia (esimerkkeinä Kainuu ja Saarijärven seutu). Tämä on lisännyt yhteyksien tarjontaa alueella ja tuonut myös kilpailua. Julkisen vallan tuki toteutetuille alueverkkohankkeille on ollut ratkaisevan tärkeää. Tilanne yhteyksien kehittämisessä olisi muutoin oleellisesti huonompi. Tukea kaivataan lisäksi kuituyhteyksien rakentamiseksi kyliin asti. ADSL-verkkoa laajennetaan ja laajakaistapalvelut taataan joka käyttäjälle vuoden sisällä (Hämeen Tietotekniikkakeskus). Yleistäen voidaan todeta, että verkon käyttäjien määrä on kasvanut tasaisesti. Annettu koulutus on synnyttänyt lisää kysyntää. Kuntalaiset ovat olleet tähän mennessä tyytyväisiä, tyytymättömyyttä on aiheutunut lähinnä kylien ja haja-
15 14 asutusalueen jääminen osittain vaille laajakaistapalveluja. Tyytymättömät ovat kuitenkin vielä yksittäisiä kotitalouksia ja yrityksiä tai yrittäjiä. Laajakaistayhteyksien tarve ei vielä ole kovin suuri. Nettiyhteys on voitu tarjota lähes kaikille halukkaille. Liiketaloudellisin perustein toimittaessa tietyt alueet kunnasta ovat jääneet ilman mahdollisuutta laajakaistaisuuteen. Tukitoimia ei ole ollut käytettävissä suoraan kansalaisten laajakaistatarjonnan parantamiseksi. Mietittäväksi jää toisiko laajakaistan rakentaminen kyliin käyttäjiä lisää tai pitäisikö mahdollisuus laajakaistaan asukkaat vielä kylissä. Jos tarpeet (koulutus, työ ja vapaa-aika) edellyttävät laajakaistaisia verkkoyhteyksiä, niin saadaanko yhteydet myös kyliin vai putoavatko haja-asutusalueet ja kylät kehityksen kelkasta. Rahaa ei ole myöskään haluttu käyttää kuituyhteyksien rakentamiseen odottamaan yhteyksien mahdollista tarvetta. Yritysten sijoittumiselle laajakaistayhteyksillä ei ole ollut vielä merkitystä, sillä yhteydet ovat järjestyneet. Etätyölle laajakaistayhteyksillä on marginaalinen merkitys, ainakaan merkittäviä ongelmia ei haastatteluissa tuotu esiin. Laajakaistayhteyden merkitys korostuu silloin, kun yhteyttä tarvitaan usein tai jatkuvasti tai yhteydeltä vaaditaan suurta siirtokapasiteettia. Verkkopalvelujen kehittäminen Maakunta- ja kuntaportaaleja verkkopalveluineen kehitetään laajasti, Suomen Kuntaliiton Internet-sivujen mukaan Suomessa on noin 80 seudullista portaalia. Verkkopalvelujen kehittämisellä on liityntöjen saatavuuteen hieman vaikutusta, käytettävyyteen enemmänkin. Verkkopalvelujen kehittämisen osaajia koulutetaan eri oppilaitoksissa. ekarjala Tietomaakuntahankkeen ratkaisuilla on toteutettu mittavat verkkopalvelut maakuntaportaaliin ja kuntasivuille. Palveluilla on laaja käyttäjämäärä maakunnassa. Pelkästään portaalin sivulatauksia on yli sivulatausta päivässä. Hanke toteuttaa myös palvelupääteverkostoa (Nettipointti-verkostoa, jossa nyt on 31 Nettipointtia), jonka päätteiltä verkkopalvelut on veloituksetta kuntalaisten käytettävissä. Kotitalouksien laajakaistayhteyksille ei maakunnassa ole tukitoimia eikä suoranaisesti pienyritysten verkkoliittymille. Pienyritysten it-palveluiden käytölle on kohdennettu tukitoimia ns. eseteli järjestelmä. Tuesta yrityksille vastaa Kareltekin Infocom hanke. Käyttäjien valmiuksien kehittäminen Yritysten ja kuluttajien taitojen ja tietojen kasvaessa myös tarpeet ovat muuttuneet. Kuntalaisille on syntynyt nettilukutaitoa ja tarvetta käyttää netin palvelua. Laajakaistapalvelujen tarve ei vielä ole kovinkaan suurta. Nyt ollaan vasta yritysten ja kuluttajien laajakaistan käyttövaiheen alussa. Myöskään yritykset ja kunnat eivät käytä videoneuvottelumahdollisuuksia vaikka tarjolla on kaistaa ja välineitä. OSKU oppivat seutukunnat on tietoyhteiskunnan kehittämishanke, joka tuo tietoyhteiskunnan eri puolille Suomea paikallisten asukkaiden omilla ehdoilla. OSKUn taustalla on Pohjois-Karjalassa toteutettu Oppiva Ylä-Karjala projekti. Käyttäjiä on saatu toistaiseksi aktivoitua ja koulutettua Ylä-Karjalassa projektin ansiosta yli 2000 henkilöä, mikä on noin 8 % pilottialueen koko väestöstä koskien kaikkia käyttäjäryhmiä. Alueverkkoratkaisu on vaikuttanut kuntien hallinnon sisäl-
16 15 lä verkkopalvelujen käyttöön ja on tuonut myös välillisesti paremmat mahdollisuudet kansalaisille ja pk-yrityksille Internet-liityntäpalvelujen saatavuuteen, mutta vain lähinnä taajamissa. OSKU hanke ei ole voinut kovin laajasti vaikuttaa kansalaisten yhteyksien saatavuuteen tai käytettävyyteen. Forssan seudun Portti-projektin yhteydessä on tehty markkinointia ja annettu koulutusta Koulutuksella on pyritty nostamaan kaikkien käyttäjäryhmien valmiuksia. Nuorista on kasvamassa käyttäjiä, jotka ovat tottuneet toimimaan verkossa. Tämä näkyy myös laajakaistaisuuden tarpeessa. Puhelinyhtiön mukaan tällä hetkellä opiskelijaasuntola tarvitsee käytännössä eniten kaistaa. Erilaisissa EU-rahoitteisissa koulutus- ym. projekteissa on koulutettu kuntalaisia. Koulutuksessa on käyty läpi netin peruskäyttöä, mutta samalla on tullut esille myös laajakaistapalveluja. Kyläprojekteissa on keskitytty kylien asukkaiden netin käyttöön. Kyliin on perustettu tietotupia ja annettu runsaasti koulutusta netissä toimimiseen ja myös esimerkiksi sivujen tekemiseen. 3.2 Alueverkko - case Helsingin Arabianranta Arabianrannan alue on rakennettu kaupungin maalle. Helsingin kaupunki (HKR- Rakennuttaja) ja Helsingin Energia ovat rakentaneet Arabianrannan alueelle kuituverkon (alueverkko), joka ei ole teleoperaattoreiden. Alueen rakentamisen kilpailuehtoihin sisältyi laajakaistayhteydet, jotka sisältyvät rakennusten neliöhintaan. Aluksi tavoitteena oli kuitu joka kotiin, mutta käytännön toteutus tehtiin kuparilla. Yhteyden nopeus on 10 Mbit/s jokaiseen kotiin, myöhemmin voidaan nopeutta nostaa ainakin 100 Mbit/s asti. Kapasiteettia voidaan lisätä, ja kaistanleveys ei tule ongelmaksi. Langattomuus tulee täydentämään tehtyjä ratkaisuja. Perusajatuksena on se, että alueverkon rakentaa kaupunki samaan tapaan kuin vesi- ja energiapalvelut. Alueoperaattori on kilpailutettu ja sen sopimuskausi on kolme vuotta. Alueoperaattori hoitaa alueverkon ja yhteydet ulos sekä myy tai antaa käyttöön omia palvelujaan. Teleoperaattoreilla on yhteydet aluejakamoon, ei talojakamoihin. Teleoperaattorit kilpailevat alueen asiakkaista, joita Arabianrannassa on noin asukasta plus opiskelijat. Investoinnin osuus on noin 1700 euroa huoneistoa kohden, huoneistokohtainen käyttökustannus on noin 1/10 operaattorin listahinnasta. Viikin aluerakennushankkeessa on myös pyritty samanlaiseen ratkaisuun. Kokemuksia ratkaisuista: Avoimet Arabianranta-tyyppiset ratkaisut lisääntyvät. Nyt laajakaista rakennetaan valmiiksi kaupungin uusiin vuokra-asuntoihin. Yhteydet vanhoihin vuokraasuntoihin ovat myös suunnitteilla. Tietoliikenneyhteys tuo säästöjä muun muassa perinteiseen luukkupalveluun verrattuna. Tarpeet ja paineet rakentaa yhteydet myös omistusasuntoihin ovat kasvussa. Käyttäjät eivät maksa alueen sisäisestä tietoliikenteestä, ulkoisesta liikenteestä maksetaan operaattoreille.
17 16 Uusien aluerakentamiskohteitten Arabianranta-tyyppiset ratkaisut yleistyvät myös taloyhtiöissä. Kiinteistövalvomon laitekustannus on noin 2000 euroa. Valvomo voi myös olla kiinteistön ulkopuolella esimerkiksi huoltoyhtiössä, jolloin laitekustannuksia voidaan jakaa muitten taloyhtiöitten kanssa. Keskitetty kiinteistöhuolto on kasvamassa. Avoimet ratkaisut mahdollistavat myös kiinteistöhuollon kilpailutuksen. Taloteknologian kehittyminen avaa mahdollisuuksia mm. viranomaistoiminnoille, esimerkiksi valvonta hätätapauksissa, kuten palo, energia ja vesi. Avoimuus ja yleiskäyttöisyys mahdollistavat kilpailuttamisen ja kustannussäästöt, esimerkiksi kustannusten puolittamisen. Avoin, yhteinen liitäntärajapinta lisää myös palvelutarjontaa. Rakennusautomaatioratkaisut ovat nyt merkkikohtaisia. Kun ratkaisut tehdään standardeihin perustuvalla tekniikalla, voidaan erimerkkisiä laitteita kytkeä järjestelmään. 3.3 Taloyhtiöverkko - case Nettimaunula Projekti on alueellinen ja kohteena ovat Maunulassa kerrostaloyhtiöt ja kotitaloudet huoneistoissa. Käyttäjinä ovat tavalliset kotitaloudet, myös sellaiset joilla ei ole aikaisempaa kokemusta työaseman käytöstä. Projektissa on toteutettu edullinen, keskitetty laajakaistayhteyden pilotointi kolmessa taloyhtiössä. Ajatuksena on, että nopeiden ja halpojen kiinteiden Internet-yhteyksien tarjoaminen asukkaille poistaa Internetin käytön esteitä dramaattisesti. Hinta on tässä oleellinen asia. Tavoitteena oli yhteistyössä yritysten kanssa löytää pilottikonsepti, jossa tavallisiin kotitalouksiin on mahdollista saada edullinen kiinteä Internet-yhteys. Käyttömaksu on 7 euroa kuukaudessa huoneistoa kohden. Tavoitteena on tietoverkon käytön arkipäiväistyminen. Tämä sinänsä edellyttää sellaista käyttöympäristöä ja tietoteknistä infraa, ettei käyttäjän tarvitse miettiä verkon käytön hintaa. Käytön ei myöskään pidä olla liian hankalaa. On oleellista, että verkko voi olla auki pitkiä aikoja kerrallaan ilman että Internet-yhteys täytyy erikseen aukaista joka kerta kun haluaa tarkistaa esimerkiksi sähköpostinsa. Kaikilla käyttäjillä ei ole koneita. Projektin aikana on ollut mahdollista luovuttaa kaupungin vanhoja työasemia lainaksi tavallisiin koteihin netin käytön harjoittelua varten. Kokemuksia ratkaisusta: Kyselyillä seurataan käyttöä ja kokemuksia. Kolmessa toteutetussa taloyhtiössä, jotka ovat noin sadan talouden yhtiöitä, on saavutettu ensimmäisellä tiedustelukierroksella n. 30 % asukkaista, viimeisimmässä päästiin jo yli 40 %:n. Näyttää siltä, että lähes kaikki haluavat käyttöönsä Internet-yhteyden, jonka hinta on vain murto-osa operaattoreiden yleisestä hintatasosta. Tarkoitus on, että kertynyt tietotaito on tulevaisuudessa käytettävissä tehokkaasti muillakin alueilla. Kaikille kysyjille (taloyhtiöitä ja isännöitsijätoimistoja ympäri Suomea) on lähetetty ns. laajakaistapaketti, jossa oli noin kymmenen erilaista dokumenttia: toimintaohjeita, käyttökokemuksia, hintataulukkoja, teknistä tietoa, kysely- ja tiedotuspohjia vapaasti sovellettavaksi, sopimuspohjia ym. Tällaiselle dokumentoidulle tiedolle on suuri tarve.
18 17 Mediapajan tapaiset asukkaiden vapaassa käytössä olevat nettikeskukset ovat myös osoittautuneet tarpeellisiksi. Siellä käydään paitsi kirjautumassa nettiin ja myös kysytään apua erilaisiin tietoteknisiin ongelmiin. Laajakaistahankkeen kannalta Mediapajan toiminta tukipisteenä on ollut erittäin tärkeää. Palvelumuotoja, verkon käyttöä ym. on lähdetty rakentamaan alueellisen kehittämisen näkökulmasta, ja sisällöt ovat sen mukaisia "vakavia", ts. "ajanvieteohjelmaa" ei ole kehitelty. Elävän kuvan ts. videokuvan välitystä verkossa paikallisista tapahtumista on harjoiteltu jo toista vuotta. Tyypillinen ongelmatilanne laajakaistapilottitaloyhtiössä on ollut se, että yhteys jostain syystä katkeaa. Itse ongelma johtuu lähes aina kaistantarjoajan runkoverkon katkoksista, joille projekti ei voi mitään. Näistä katkoksista kärsivät myös ne naapuritalon ADSL-yhteyden vuokraajat, jotka maksavat yhteydestään moninkertaisen hinnan. Maunulan tapauksessa on ostettu aivan normaali yritysliittymä sen tarjoajalta, ja myyjää sitovat aivan normaalit vastuut yhteyden toimivuudesta, ja laitteiden asentajilla on vastuu laitteidensa (HomePNA-kytkimet yms.) toimivuudesta taloyhtiön puhelinkaapissa jne. Nyt Maunulassa testataan alueellista yhteisöverkkoa, paikallista intranetiä. Se tulisi toimimaan tehokkaana alueellisena viestintäkanavana ja sen käyttäjämäärän tulisi olla suhteellisen suuri, % asukkaista. Palvelumuotoja, joita testataan ovat muun muassa sisällöntuottamis- ja julkaisutyökalut. Esimerkiksi alueelliset suunnittelutilanteet, erilaiset prosessit ym. voidaan arkistoida ja tallentaa verkkoon paljon tehokkaammin kuin mihinkään muuhun mediaan. Tiedon saatavuus on tällöin myös aivan toista luokkaa. Alueella kerätty tieto on myös kaupungin suunnittelijoiden nähtävissä ja käytettävissä. Tällöin aletaan jo puhua osallistuvan suunnittelun tematiikasta. Internetin rooli on tässä aivan oleellinen. 3.4 Suunnittelun ohjeistus ja tiedottaminen Laajakaistayhteyksien yleistymisen taloyhtiöissä mahdollistaa lakimuutos, jonka mukaisesti taloyhtiössä tavanomaiseen asumiseen liittyvät päätökset voidaan tehdä enemmistöpäätöksellä. Laajakaistayhteydet kuuluvat nykyaikaiseen tavanomaiseen asumistasoon. Ongelmana on se, että uutta tekniikkaa ei vielä riittävästi tunneta ja tämän vuoksi ratkaisuja ei myöskään osata suunnitella. Suomen Sähkö- ja teleurakoitsijaliitto, Suomen Kiinteistöliitto ja Satelliitti- ja antenniliitto SANT ry tuottivat yhteistyössä Asuinkiinteistöjen tietoverkkooppaan, joka valmistui syksyllä Opas käsittelee viestintäpalvelujen kokonaisuutta sisältäen laajakaistapalvelut. Opas tarjoaa kiinteistöjen haltijoille neutraalia tietoa asuinkiinteistön tietoverkon kehittämisestä. Arabianrannan aluerakentamisen yhteydessä on laadittu (Helsingin kaupunki HKR-Rakennuttaja) "Automaation ja tietoverkkojen suunnitteluohje", jossa STUL:n ohjeita on edelleen jalostettu. Suunnitteluohjeen tarkoitus on antaa yleiset perustiedot asuinrakennuksen sekä soveltuvin osin myös liikerakennusten tietoliikennekaapeloinnista, joka mahdollistaa laajakaistaisten Internet-palvelujen ja digitaalisten tv-lähetysten jakelun rakennuksessa sekä mahdollistaa älykkäiden, asumismukavuutta lisäävien ja energiataloudellisten automaatiolaitteiden käyttöönoton myös asunnoissa. Rakennus voi olla yhtä hyvin kerros-, rivi- tai pientalo. Kaapelointi voi käsittää myös useamman rakennuksen. Ohjeet on tarkoitettu ensisijaisesti käytettäväksi Arabianrannan uuden asuntoalueen rakentamisen yhteydes-
19 18 sä, mutta niitä voidaan käyttää uudisrakentamisessa myös muualla sekä soveltuvin osin myös rakennusten perusparannusten yhteydessä. Kesällä 2002 STUL ja Suomen Kiinteistöliitto käynnistivät selvityksen edellä mainittujen oppaiden asioiden käytäntöön viemiseksi. Selvityksen tarkoituksena on muun muassa: - saada lisätietoa, miten taloyhtiö voisi päästä käytännössä oppaan mukaisen kiinteistöverkon käyttöön - kuvata, miten asiat hoidetaan vanhoissa ja uusissa asuinkiinteistöissä - selvittää, mitä tarkoittaa taloyhtiöiden isännöitsijöille ja hallituksille - laukaista esteitä hintatason laskulle Informaation jakaminen laadituista oppaista taloyhtiöille, omakotitalon rakentajille. Kiinteistön verkon arkkitehtuuri kannattaa suunnitella ja toteuttaa pitkäjänteisesti. Kaapelointi kannattaa uudistaa oppaiden konseptin mukaiseksi yleiskaapelointijärjestelmäksi. Tietoturvallisuusaspekti on tärkeä. Käytännössä konseptia sovelletaan remonttien tai peruskorjausten yhteydessä. Rakennetuissa kiinteistöissä lähtökohtana on kiinteistön nykyisen verkon kunto oppaiden konseptia sovellettaessa. 3.5 Yhteistoiminta ja vaikuttaminen Kunnat ovat rakentaneet seudullisena yhteistyönä seutuverkkoja ja kunnallisia ja seudullisia portaaleja palveluineen. Osana tietoyhteiskuntakehitystä ja seutuverkkoprojekteja vaaditaan alueellisten kehittämisohjelmien toteuttamista myös laajakaistayhteyksien osalta. Käytännön toimet ovat olleet vielä aivan riittämättömiä. Paineen luominen laajakaistapalvelujen tarjoajiin, teleoperaattoreihin. Kunnat ja yksittäiset yritykset ovat selvittäneet edellytyksiä laajakaistayhteyksien saamiseksi ja sitä kautta luoneet hieman painetta palvelujen tarjoajille. Suomen Seutuverkot ry perustettiin edistämään Suomeen laajakaistaisten yhteyksien rakentumista. Yhdistys on riippumaton ja voittoa tavoittelematon. Sen tehtävänä on edistää seutukuntien tasavertaista tietoyhteiskuntakehitystä. Yhdistys pitää yhteyksiä viranomaisiin ja edistää eri alueilla seutuverkkojen kehittymistä. Samoin yhdistyksen tarkoituksena on edistää oman alansa tutkimus- ja kehittämishankkeita yritysten ja tutkimusta harjoittavien koulutus- ja tutkimuslaitosten kanssa. Tärkeänä tehtävänä yhdistyksellä on seurata alan kehitystä sekä järjestää koulutusta ja tiedottaa. Asioiden edistäminen valtakunnallisesti etujärjestöjen kautta, mm. MTK ja SAK. SAK:n teollisuusalojen neuvottelukunta esitti laajakaistaverkkoa kaikkiin asutuskeskuksiin. SAK:n teollisuusliittojen mielestä valtiovallan olisi huolehdittava siitä, että huippunopeat tietoliikenneyhteydet varmistetaan yrityksille ja kansalaisten ulottuville koko maahan. Teollisuusliittojen mielestä tätä kansantaloutemme kilpailukyvyn kannalta aivan keskeistä hanketta ei voi jättää pelkästään telealan yritysten vastuulle. Rakennusliikkeet ovat tehneet paikallisten puhelinyhtiöitten kanssa sopimuksia, joiden mukaisesti yhteydet toimitetaan valmiina. Hyvä asia on se, että yhteydet saadaan, mutta toisaalta on jouduttu sitoutumaan tiettyyn toimittajaan.
20 19 Kiinteistö- ja rakennusalalla toimii eprom verkosto (electronic Property Management), jonka tarkoituksena on auttaa kiinteistö- ja rakennusklusterin Visio 2010 (hyvän elämän puitteet) toteutumista ICT:n hyödyntämisen osalta. Verkostoprojekti toimii RAKLIn koordinoimana osana kiinteistö- ja rakennusklusterin Visio 2010 prosessia. Tavoitteena on muodostaa kiinteistö-, rakennus- sekä ICT-klustereiden toimijoista laaja jatkuvasti kehittyvä vuorovaikutteinen tietoverkotetun kiinteistöliiketoiminnan osaamis- ja kehitysverkosto. Lähtökohtana ovat tieto- ja viestintäalan sekä kiinteistöja rakennusalan yhteinen tarjooma ja yhteiset asiakkaat.